stanford-oval/wikipedia huggingface dataset:
ג'מייקה מתחת לאפס

| --- | --- |

כרזת הסרט באנגלית
 בימוי:  ג'ון טורטלטאב 
 הופק בידי:  סוזן ב. לנדאו כריסטופר מלדנדרי
 תסריט:  מייקל גולדברג, לין סיפרט, טומי סברדלוב 
 עריכה:  ברוס גרין 
 שחקנים ראשיים:  לאון רובינסון ג'ון קנדי דאג אי. דאג
 מוזיקה:  הנס צימר 
 צילום:  פדון פאפאמיכאל 
 מדינה:  ארצות הברית, קנדה 
 חברת הפקה:  סרטי וולט דיסני, Dawn Steel Productions 
 חברה מפיצה:  אולפני וולט דיסני
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  1 באוקטובר 1993
 משך הקרנה:  98 דק' 
 שפת הסרט:  אנגלית 
 סוגה:  סרט קומדיה, סרט ספורט 
 מקום התרחשות:  ג'מייקה 
 תקציב:  14,000,000 דולר
 הכנסות:  154,856,263 דולר
 הכנסות באתר מוג'ו:   coolrunnings
 אתר רשמי
 דף הסרט ב־IMDb
 
ג'מייקה מתחת לאפס (באנגלית: Cool Runnings) הוא סרט קולנוע מסוגת הקומדיה שיצא לאקרנים בשנת 1993. את הסרט ביים ג'ון טרטלטאוב, והפיצו אולפני וולט דיסני. הוא מבוסס באופן רופף על הקמתה של נבחרת המזחלות של ג'מייקה והשתתפותה באולימפיאדת החורף הראשונה שלה, אולימפיאדת קלגרי (1988).
עלילה

אירווינג בליצר (ג'ון קנדי) היה מחליק מזחלות אמריקאי שזכה בשתי מדליות זהב באולימפיאדת החורף 1968. באולימפיאדה הבאה זכה שוב במדליות זהב, אולם נתפס ברמאות עקב הוספת משקל למזחלת שלו. תאריו נשללו והוא סולק מעיסוק בענף והפך למוקצה בו, ועבר, מבוזה ומתוסכל, לנהל חיי בטלה בג'מייקה. לדעתו של בליצר, ג'מייקה יכולה להצליח בענף המזחלות באמצעות שימוש באצנים למרחקים קצרים, שג'מייקה משופעת בהם, כדי להשיג יתרון מהירות כבר בריצת הזינוק - אולם הוא מיואש מלקדם את רעיונו.
אל בליצר מגיעים אצן מצטיין, דריס באנוק (לאון רובינסון), שנכשל במבחנים של ג'מייקה לקראת אולימפיאדת סיאול (1988) לאחר שנתקל ברץ אחר שנפל לתוך מסלולו, וידידו הטוב סאנקה קופי (דאג אי. דאג), שמצטיין במרוצי דחיפת עגלות, ספורט עממי בג'מייקה שבינו לבין מרוצי מזחלות יש קווי דמיון מסוימים. אביו של באנוק היה בעבר אצן מצטיין וידיד טוב של בליצר, שניסה לגייס אותו ללא הצלחה לרעיון הקמת נבחרת המזחלות.
לאחר מאמצי שכנוע רבים מצליחים באנוק וקופי לגייס את בליצר כמאמנם. עוד שני ספורטאים מצטרפים לקבוצה – ג'וניור באוויל, הרץ שהכשיל את באנוק במבחנים האולימפיים, בן למשפחת עשירים שאביו מעוניין לשלוח אותו ללימודים בארצות הברית; ורץ נוסף, "יול ברינר" (שאכן מזכיר בקרחתו את יול ברינר) שאף הוא הוכשל על ידי באוויל במבחנים האולימפיים.
תקופת האימונים מתחילה במספר מקרים מביכים, אולם הספורטאים מתרגלים לענף הספורט החדש. הוועד האולימפי של ג'מייקה מסרב לממן את נסיעתם; על מנת לממן את הנסיעה באוויל מוכר את מכוניתו, וכך הם טסים לקלגרי לקראת האולימפיאדה.
בקלגרי נתקלת הנבחרת בעוינות גלויה. הגוף העליון של ענף המזחלות, "האיגוד הבינלאומי של ספורט החורף", מנסה להכשיל אותם ולפסול אותם מהשתתפות באולימפיאדה בתואנות שונות, למעשה עקב נוכחותו של בליצר. הג'מייקנים גם זוכים ללעג מהנבחרות האחרות, ובעיקר מהנבחרת של מזרח גרמניה. גם ציוד חסר להם, ולמעשה הגיעו לקלגרי ללא מזחלת. בליצר מנצל קשרים מעברו כדי לקבל עבורם מזחלת משומשת מנבחרת ארצות הברית.
למרות הכול, מגיעים הג'מייקנים להתחרות במרוצי הגמר של המזחלות לרביעיות. במרוץ הראשון נכשלת הרביעייה של ג'מייקה ומגיעה אחרונה, אולם במרוץ השני ג'מייקה מפתיעה את באי התחרות במרוץ מצוין שמעלה אותה למקום השמיני הכללי לקראת המרוץ השלישי והאחרון.
חלקו הראשון של המרוץ האחרון מתנהל בצורה מצוינת, ונראה שהג'מייקנים עומדים לשבור את שיא המסלול ולשפר במידה ניכרת את מיקומם בתחרות; אולם כשל טכני במזחלת הישנה שלהם גורם להם להתהפך על צידם ולהיגרר על המסלול.
למרות זאת, הג'מייקנים קונים את לבם ואמונתם של אחרוני הספקנים כאשר הם נושאים את מזחלתם על כתפיהם ועוברים איתה את קו הסיום לקול תשואות הקהל. האפילוג לסרט מספר שחברי הנבחרת חזרו לג'מייקה כגיבורים, ולאחר ארבע שנים חזרו לאולימפיאדת החורף – כשווים בין שווים.
הסרט והמציאות

הסרט מבוסס על סיפורה האמיתי של נבחרת המזחלות של ג'מייקה בתחילת דרכה. עם זאת, בין עלילת הסרט לבין המציאות ישנם מספר הבדלים משמעותיים.
אירווינג בליצר הוא דמות דמיונית. ב-1968 לא זכה אף אמריקאי במדליית זהב אולימפית במזחלות. לנבחרת האמיתית היו מספר מאמנים, ואיש מהם לא היה מעורב בשערוריית רמאות.
הרעיון להקמת נבחרת המזחלות לא היה פרי מוחו של איש מקצוע מענף המזחלות, אלא של שני אנשי עסקים אמריקאים ממוצא ג'מייקני. הם קיבלו את הרעיון כשראו מרוץ דחיפת עגלות בג'מייקה, כפי שנרמז בדמותו של סאנקה קופי בסרט.
שני היזמים שהגו את הנבחרת אכן חשבו בתחילה להשתמש באצני צמרת, כמו אירווינג בליצר בסרט. אך שלא כמו בסרט, אף אצן צמרת ג'מייקני לא נענה לאתגר, והיזמים גייסו ארבעה ספורטאים משורות צבא ג'מייקה.
בסרט זוכה הנבחרת הג'מייקנית לעוינות וניסיונות פסילה מצד הגוף המנהל את הענף בעולם, "האיגוד הבינלאומי של ספורט החורף". הגוף הזה אינו קיים במציאות – לכל ענף ספורט חורף יש התאחדות עולמית משלו. ג'מייקה לא סבלה כלל מעוינות של המארגנים ועסקני הענף, למעשה ההפך הוא הנכון.
בסרט מתואר לעג שזוכה לו נבחרת ג'מייקה מצד מתחרים אחרים באולימפיאדה. למעשה התקבלו הג'מייקנים בתחרות בחום ובעידוד הן מצד הקהל והתקשורת והן מצד המתחרים האחרים.
בסרט מסופר שבמרוץ השלישי והאחרון, כאשר הם בדרך לקבוע שיא מסלול חדש, התהפכה המזחלת הג'מייקנית על צידה בשל כשל טכני, והספורטאים נשאו אותה אל מעבר לקו הסיום על כתפיהם. בפועל, בתחרות המזחלות האולימפית יש ארבעה מרוצים על פני יומיים של תחרות; הג'מייקנים התהפכו עם מזחלתם, שלא סבלה משום כשל טכני, עוד בשלב מוקדם, ולמעשה נפסלו מהמשך התחרות. הם גם לא נשאו את מזחלתם אל מעבר לקו הסיום, אלא הלכו לצידה כאשר נדחפה על ידי אנשי צוות המסלול. עם זאת, סצנת ההתהפכות בסרט משלבת בתוכה צילומים של ההתהפכות האמיתית.
הצלחת הסרט

הסרט הפך כבר בעת הקרנתו המקורית ללהיט גדול, כשהוא מכניס למפיקיו למעלה מ-150,000,000 דולר. הוא יצר לעצמו מעמד של סרט פולחן, ובדרך קידם גם את סיפורה ופרסומה של נבחרת המזחלות של ג'מייקה, שממשיכה להתחרות בתחרויות בינלאומיות עד היום.
מעברים צרים

| --- | --- |

כרזת הסרט בארצות הברית
 מבוסס על:  השוליים הצרים 
 בימוי:  פיטר היימס 
 הופק בידי:  אנדרו ג'. ואג'נה 
 תסריט:  פיטר היימס
 שחקנים ראשיים:  ג'ין הקמן אן ארצ'ר
 מוזיקה:  ברוס ברואוטון 
 צילום:  פיטר היימס 
 מדינה:  ארצות הברית 
 חברת הפקה:  סרטי טריסטאר 
 חברה מפיצה:  סרטי טריסטאר
 שיטת הפצה:  וידאו על פי דרישה 
 הקרנת בכורה:  ארצות הברית 21 בספטמבר 1990
 משך הקרנה:  97 דקות
 שפת הסרט:  אנגלית 
 סוגה:  סרט פעולה, נאו-נואר, סרט מתח 
 מקום התרחשות:  לוס אנג'לס 
 הכנסות:  10,873,237 מיליון דולר
 הכנסות באתר מוג'ו:   narrowmargin
 דף הסרט ב־IMDb
 
מעברים צרים (באנגלית: Narrow Margin) הוא סרט דרמה ופעולה ומתח משנת 1990 בכיכובם של ג'ין הקמן ואן ארצ'ר.
עלילה

עלילת הסרט נפתחת כאשר קארול האניקט (אן ארצ’ר) עדה לרצח בן זוגה במהלך פגישה עיוורת בידי המאפיה. קארול נמלטת לבית בטוח. לעזרתה נחלץ עוזר התובע המחוזי רוברט קולפילד (ג'ין הקמן), יוצא הנחתים שלחם בווייטנאם, הרוצה שתעיד כנגד בכיר במשפחת הפשע. השניים נמלטים מפני רוצחים שכירים הדולקים בעקבותיהם ועולים על רכבת הנוסעת לעבר קנדה, שם הם נאלצים להתחמק מן המרצחים מתו.
הערות שוליים

↑  סרטי השבוע, באתר הארץ, 10 באפריל 2006
ההר שבינינו

| --- | --- |
כרזת הסרט
כרזת הסרט
 מבוסס על:  ספר של צ'ארלס מרטין
 בימוי:  האני אבו אסעד
 הופק בידי:  פיטר צ'רנין
 תסריט:  כריס וייץ
 עריכה:  לי פרסי
 שחקנים ראשיים:  קייט וינסלט אידריס אלבה
 מוזיקה:  רמין ג'וואדי
 צילום:  מנדי ווקר
 מדינה:  ארצות הברית ארצות הברית
 חברת הפקה:  פוקס המאה ה-20, ההר שבינינו 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  9 בספטמבר 2017
 משך הקרנה:  112 דקות
 שפת הסרט:  אנגלית
 סוגה:  סרט דרמה, סרט רומנטי, סרט פעולה, סרט מבוסס יצירה ספרותית 
 מקום התרחשות:  יוטה 
 תקציב:  35 מיליון דולר
 הכנסות:  62.8 מיליון דולר
 הכנסות באתר מוג'ו:   mountainbetweenus
 אתר רשמי
 דף הסרט ב־IMDb
 
ההר שבינינו (באנגלית: The Mountain Between Us) הוא סרט הישרדות אמריקאי משנת 2017 בבימויו של האני אבו אסעד, עם קייט וינסלט ואידריס אלבה בתפקידים הראשיים.
התסריט מבוסס על ספר בשם זה (אנ') של צ'ארלס מרטין (2011).
העלילה מתארת מסע הישרדות של רופא ועיתונאית בנוף שומם וקפוא לאחר שמטוסם התרסק על הקרח.
הסרט הוקרן לראשונה בפסטיבל הסרטים הבין-לאומי בטורונטו וקיבל ביקורות מעורבות אך הצליח מסחרית.
תקציר העלילה

לנמל תעופה באידהו נכנסת צלמת העיתונות אלכס מרטין (קייט וינסלט).היא רכשה כרטיס לטיסת קישור לדנבר כדי להגיע למחרת לניו יורק שם תיערך חתונתה עם מארק רוברטסון (דרמוט מלרוני). לאותה טיסת קישור נרשם גם הנוירוכירורג מלונדון בן בס (אידריס אלבה) שהגיע לשם למטרת ניתוח חולה בבלטימור.
הטיסה לדנוור נדחית בגלל מזג האוויר והם מחליטים לשכור מטוס קטן אצל וולטר (בו ברידג'ס) המוכן להטיס אותם לדנוור תמורת 800 דולר.
באמצע הטיסה, בנוף שומם וקרחוני, לוקה וולטר בשבץ מוחי, מאבד הכרה ומת. המטוס מתרסק אל הקרח אך אלכס ובן ניצלים ביחד עם כלבו של וולטר.
הם נשארים במטוס המרוסק וניזונים יומיים מבשר פומה שאלכס הרגה. לבסוף הם מתחילים במסע קשה ומסוכן כלפי מטה כשהם עוזרים זה לזו.
לבסוף אלכס נופלת לתוך מים עמוקים כששכבת הקרח נבקעת. בכוחות על אנושיים מצליח בן למשות אותה ולהעבירה לבקתה נטושה שם הוא מטפל בה במסירות עד שהיא מתאוששת. הם מתקרבים זה לזו ומקיימים יחסים אינטימיים.
הוא מנסה להמשיך למטה אבל רגלו נתפסת במלכודת ציידים והוא נפצע. אלכס עוזבת אותו ובכוחות אחרונים מצליחה להגיע לכביש ולעצור משאית.
הם מועברים לבית חולים בו הם מטופלים. בן נפגע קשות ברגל ובכפות הידיים. הוא חוזר ללונדון עם הכלב ומשמש כיועץ לטראומה בבית חולים. הוא אינו עונה לטלפונים של אלכס כי הוא חושב שהיא נשואה. רק לאחר שהיא שולחת לו צילומים שצילמה באירוע הקשה הוא טס לניו יורק כדי להיפגש אתה.
אלכס מספרת לו כי עברה שינוי נפשי בעקבות המקרה וביטלה את חתונתה. בן מספר לה כי הפסיק לנתח בגלל הפגיעה באצבעות ידיו וכעת הוא רופא כירורג מייעץ. לאחר שיחה הם נפרדים, אך לפתע רצים אחד אל השנייה ומתחבקים.
צוות השחקנים

| שם השחקן | שם הדמות | הערות |
| --- | --- | --- |
| קייט וינסלט | אלכס מרטין |  |
| אידריס אלבה | בן בס |  |
| דרמוט מלרוני | מארק רוברטסון |  |
| בו ברידג'ס | וולטר | טייס |
Ven Conmigo

Ven Conmigo (בעברית: "בוא איתי") הוא אלבומה השני של הזמרת סלינה. האלבום יצא לאור ב-6 באוקטובר 1990 על ידי חברת התקליטים EMI לטין. מתוך האלבום יצאו שלושה סינגלים: "Ya Ves",‏ "Baila Esta Cumbia" ו-"La Tracalera", תוך שהשני מביניהם הפך ללהיט.
האלבום הגיע למקום השלישי במצעד האלבומים המקסיקנים האזוריים.
רקע

אחרי הצלחת אלבום הבכורה שלה, אחיה של הזמרת המשיך להיות המנהל המוזיקלי והכותב שלה ולהקת לוס דינוס שהורכבה משאר אחיה של הזמרת המשיכה להלחין ולהנדס את השירים כאשר עשו זאת לרוב שירי האלבום. בנוסף גם הכותב ג'וני הררה היה מעורב בכתיבת שירי האלבום. בדומה לאלבומה הקודם גם אלבום זה הכיל מוזיקת קומביה אך לצד מוזיקת רנצ'רה ביחד עם עוד ז'אנרים נוספים. אם כי האלבום היה מבוסס גם על צלילי מוזיקת הטחאנו אשר אפיין גם את אלבומה הקודם. למרות זאת האלבום לא היה נחשב לאלבום שגרתי בז'אנר הטחאנו מבחינת מבנה האלבום וארגון השירים בו. מבחינה לירית רוב שירי האלבום עסקו באהבה ובמאבקה של אישה להתאושש ממערכות יחסים כושלות.
הפקה ופיתוח

את האלבום הפיק אחיה של סלינה א.ב. קינטנייה השלישי לאחר שהתעקש להיות המפיק הראשי של אלבומה הקודם. תחילה חברת התקליטים שלה הטילה בכך ספק מכיוון שהם הרגישו שזה הימור. לכן הם עשו הסכם עם קינטנייה שאם האלבום לא יצליח הוא יוחלף במפיק אחר בעל ניסיון.
אלבומה הקודם של הזמרת זכה להצלחה וביסס את מעמדה בעולם מוזיקת הטחאנו ובכך אחיה נשאר כמפיק הראשי גם של אלבום זה.
קידום

הזמרת יצאה לסיבוב הופעות לקידום האלבום אשר זכה להצלחה רבה ומשך אליו 60 אלף איש. המבקרים שיבחו את הנוכחות הבימתית של הזמרת בהופעותיה. הסינגל
"Baila Esta Cumbia" זכה להצלחה רבה כאשר היה לשיר המושמע ביותר בתחנות הרדיו למעלה במחודש ועזר לבסס את מעמדה של הזמרת במקסיקו.
האלבום הגיע למקום השלישי במצעד האלבומים המקסיקנים האזוריים של בילבורד ובכך היא עקפה את המיקום של אלבומה הקודם וזכתה להפוך לאיום מסחרי ולהכרה רבה.
הצלחה

כבר בחודש הראשון ליציאתו, האלבום קיבל מעמד אלבום זהב באמריקה הלטינית ובכך הפכה סלינה לזמרת הטחאנו הראשונה להגיע להישג זה ובכך שבר את ההיררכיה הגברית שאפיינה את הז'אנר וראתה את הנשים שעסקו בו כנחותות. בנוסף האלבום גם היה מועמד לפרס אלבום השנה להרכב בטקס פרסי המוזיקה של טחאנו.
נכון לשנת 2017 מכירות האלבום עומדות על 500 אלף עותקים באמריקה הלטינית במכירות נקיות מה שהעניק לו מעמד פלטינה כפולה ועוד 180 אלף עותקים בארצות הברית במכירות משולבות מה שהעניק לו מעמד של 3 פלטינות לטיניות (פלטינות מיוחדות הניתנות לאמנים לטינים בלבד בארצות הברית). בשנת 2020, האלבום נבחר על ידי ספריית הקונגרס לשימור במרשם ההקלטות הלאומי בשל היותו "משמעותי מבחינה תרבותית, היסטורית ואסתטית".
רשימת רצועות

| Ven Conmigo> מס' | Ven Conmigo> שם | Ven Conmigo> משך | Ven Conmigo>  | Ven Conmigo>  | Ven Conmigo>  | Ven Conmigo>  | Ven Conmigo>  | Ven Conmigo>  | Ven Conmigo>  |
| --- | --- | --- | --- | --- | --- | --- | --- | --- | --- |
| 1. | Ya Ves  | 3:16 |  |  |  |  |  |  |  |
| 2. | Aunque No Salga el Sol  | 3:27 |  |  |  |  |  |  |  |
| 3. | Ven Conmigo  | 2:28 |  |  |  |  |  |  |  |
| 4. | Yo Te Amo  | 3:41 |  |  |  |  |  |  |  |
| 5. | Enamorada de Ti  | 4:07 |  |  |  |  |  |  |  |
| 6. | La Tracalera  | 2:54 |  |  |  |  |  |  |  |
| 7. | Baila Esta Cumbia  | 2:59 |  |  |  |  |  |  |  |
| 8. | Yo Me Voy  | 3:30 |  |  |  |  |  |  |  |
| 9. | No Quiero Saber (1990 Version)  | 2:57 |  |  |  |  |  |  |  |
| 10. | Después De Enero  | 2:59 |  |  |  |  |  |  |  |
| 11. | Enamorada De Ti (Club Mix)  | 6:06 |  |  |  |  |  |  |  |
| 12. | No Quiero Saber (2000 Mix)  | 3:34 |  |  |  |  |  |  |  |
| 13. | Spoken Liner Notes by the Family (Ven Conmigo)  | 13:38 |  |  |  |  |  |  |  |
| משך כולל: | משך כולל: | 55:36 |  |  |  |  |  |  |  |
מיקומי שיא

|   ‏‏‏  מצעדים ודירוגים (1990–1995)> מדינה |   ‏‏‏  מצעדים ודירוגים (1990–1995)> מצעד |   ‏‏‏  מצעדים ודירוגים (1990–1995)> מיקום שיא |
| --- | --- | --- |
|  ארצות הברית | מצעד האלבומים המקסיקניים האזוריים | 3 |
|  ארצות הברית | מצעד אלבומי קטלוג הפופ | 22 |
|   ‏‏‏  מצעדי סוף שנה (1991)> מדינה |   ‏‏‏  מצעדי סוף שנה (1991)> מצעד |   ‏‏‏  מצעדי סוף שנה (1991)> מיקום שיא |
| --- | --- | --- |
|  ארצות הברית | מצעד האלבומים המקסיקניים האזוריים | 4 |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה 2× (לטיני) | 500,000 |
| ארצות הברית (RIAA) | פלטינה 3× (לטיני) | 180,000 |
 מכירות + הזרמת מדיה בלבד
הערות שוליים

↑  Selena - Ven Conmigo, Discogs (באנגלית)
↑  Regional Mexican Albums Chart, Billboard
1 2 3  Gold & Platinum, RIAA (באנגלית)
↑  Quintanilla, Selena (1990). Ven Conmigo (Media notes). A.B. Quintanilla (producer), Suzette Quintanilla (spoken liner notes producer). EMI Latin.
↑  National Recording Registry Class Produces Ultimate 'Stay at Home' Playlist, Library of Congress, Washington, D.C. 20540 USA
| סלינה |
| --- | --- | --- |
| אלבומים • סינגלים • שירים • פרסים ומועמדויות • וידאוגרפיה | אלבומים • סינגלים • שירים • פרסים ומועמדויות • וידאוגרפיה |  |
| אלבומי אולפן | Selena • Ven Conmigo • Entre a Mi Mundo • Amor Prohibido • Dreaming of You |  |
| פסקולים | Selena: The Original Motion Picture Soundtrack • Selena: The Series Soundtrack |  |
| אלבומי הופעה | Selena Live! • Selena Live! The Last Concert • Unforgettable: The Live Album • Selena ¡Vive! |  |
| אלבומי רמיקס | Siempre Selena • Anthology • Enamorada de Ti • Moonchild Mixes |  |
| אלבומי אוסף | Mis Mejores Canciones – 17 Super Éxitos • 12 Super Éxitos • Las Reinas del Pueblo • Éxitos y Recuerdos • All My Hits: Todos Mis Éxitos • All My Hits: Todos Mis Éxitos Vol. 2 • Ones • Greatest Hits • Momentos Intimos • Unforgettable • Dos Historias • Through the Years/A Traves de los Años • La Leyenda • Lo Mejor de...Selena |  |
| אלבומי וידאו | Selena Remembered • Live! The Last Concert • Performances |  |
| ערכים קשורים | סלינה ולוס דינוס • "פיאסטה דה לה פלור" • אנשים שהושפעו מסלינה • מיראדור דה לה פלור • "לסלינה, באהבה" • קיו-פרודקשנס • Selena Etc. • "סלינה לנצח" • Selena ¡Vive! • "סלינידד" • רצח סלינה ("הסוד של סלינה" • יולנדה סלדיבר • משפט יולנדה סלדיבר) • "סלינה" • "סלינה: הסדרה" • "קורפוס: סרט ביתי על סלינה" • ריקי ולה • פיט אסטודילו |  |
| סלינה – שירים |
| --- | --- | --- |
| Selena | "Contigo Quiero Estar" • "Sukiyaki" • "Mentiras" |  |
| Ven Conmigo | "Ya Ves" • "Baila Esta Cumbia" • "La Tracalera" |  |
| Entre a Mi Mundo | "Como la Flor" • "¿Qué Creías?" • "La Carcacha" • "Ámame" |  |
| Selena Live! | "No Debes Jugar" • "La Llamada" |  |
| Amor Prohibido | "Amor Prohibido" • "Bidi Bidi Bom Bom" • "No Me Queda Más" • "Fotos y Recuerdos" |  |
| Dreaming of You | "I Could Fall in Love" • "Tú Sólo Tú" • "Dreaming of You" • "I'm Getting Used to You" |  |
| Siempre Selena | "Siempre Hace Frio" • "Costumbres" |  |
| השתתפות בסינגלים | "Buenos Amigos" • "Donde Quiera Que Estés" • "Puede Ser" |  |
| שירים אחרים | "Dame Tu Amor" • "Quiero" • "Enamorada de Ti" • "No Quiero Saber" • "Missing My Baby" • "El Chico del Apartamento 512" • "El Toro Relajo" • "Techno Cumbia" • "Si Una Vez" • "Where Did the Feeling Go?" • "Last Dance/The Hustle/On the Radio" • "A Boy Like That" • "Como Te Quiero Yo A Ti" |  |
| --- | --- |
בקרת זהויות :  MusicBrainz release group: 0462d35f-7a28-3a8a-b057-35ae5fc0a1af
אליפות צרפת הפתוחה 2021

| --- | --- |

 ענף:  טניס 
 תאריך ייסוד:  1891
 תקופת התחרות:  30 במאי 2021 – 13 ביוני 2021 (15 ימים) 
 מספר תחרות:  120 
 כספי זכייה:  34,367,215 יורו
 עיר מארחת:  פריז 
 אצטדיון:  אצטדיון רולאן גארוס
 זוכה:  גברים:נובאק ג'וקוביץ' (סרביה)  נשים:ברבורה קרייצ'יקובה (צ'כיה)  זוגות גברים: מטה פביץ'/ניקולה מקטיץ' (קרואטיה)  זוגות נשים: ברבורה קרייצ'יקובה/קטרינה סיניאקובה (צ'כיה)   זוגות מעורבים:דזירה קרבצ'וק (ארצות הברית)/ג'ו סולסברי (בריטניה)
 www.rolandgarros.com
 
 → אליפות צרפת הפתוחה 2020 אליפות צרפת הפתוחה 2022 ← 
 
אליפות צרפת הפתוחה 2021 היא תחרות טניס, שנערכת על מגרשי חימר באצטדיון רולאן גארוס בפריז. התחרות החלה ב-30 במאי, והסתיימה ב-13 ביוני 2021. זוהי התחרות ה-120 מאז ייסודה.
עקב נגיף הקורונה, הגבילו הרשויות בצרפת את כמות הקהל בכל משחק לכ-1,000 צופים במשחקי היום, ואילו במשחקים המתקיימים בלילה, קהל לא הורשה להיכנס כלל בשל סגר. החל מ-9 ביוני, הסגר החל רק משעה 23:00, וכמות הקהל במשחקי היום גדלה לכ-5,000.
ברבורה קרייצ'יקובה זכתה בתחרות נשים ובתחרות זוגות נשים.
הפרסים

סך הפרסים היה 34,367,215 יורו. משתתפי תחרויות קיבלו את הפרסים הבאים (באירו):
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| תחרות | מנצח | גמר | חצי הגמר | רבע הגמר | הסיבוב הרביעי | הסיבוב השלישי | הסיבוב השני | הסיבוב הראשון |
| בודדים | 1,400,000 € | 750,000 € | 375,000 € | 255,000 € | 170,000 € | 113,000 € | 84,000 € | 60,000 € |
| זוגות | 244,295 € | 144,074 € | 146,000 € | 49,853 € | 29,325 € | 17,250 € | 11,500 € | . |
הפרסים > תחרות זוגות גברים

בתחרות השתתפו 64 זוגות. להלן הזוגות החזקים שזכו בדירוג:
מטה פביץ' וניקולה מקטיץ' (קרואטיה קרואטיה) פרשו לאחר שנמצאו חיוביים לנגיף הקורונה.
חואן סבסטיאן קאבל ורוברט פארה (קולומביה קולומביה) הודחו בחצי הגמר
רג'יב ראם (ארצות הברית ארצות הברית) וג'ו סולסברי (בריטניה בריטניה), הודחו בסיבוב השני
מרסל גרנולרס (ספרד ספרד) והוראסיו זבלוס (ארגנטינה ארגנטינה), הודחו בסיבוב השני
איוואן דודיג (קרואטיה קרואטיה) ופיליפ פולשק (סלובקיה סלובקיה), הודחו בסיבוב השני
פייר-איג ארבר וניקולה מאי (צרפת צרפת), מנצחי תחרות 2018, זכו בתחרות
ג'יימי מארי (בריטניה בריטניה) וברונו סוארס (ברזיל ברזיל), הודחו בסיבוב השלישי
מרסלו מלו (ברזיל ברזיל) ולוקאס קובוט (פולין פולין), הודחו בסיבוב הראשון
קווין קרביץ (גרמניה גרמניה) והוריה טקאו (רומניה רומניה), הודחו ברבע הגמר
ג'ון פירס (אוסטרליה אוסטרליה) ומייקל ונוס (אוסטרליה אוסטרליה) הודחו בסיבוב השני
וסלי קולהוף וז'אן-ז'וליין רוייר (הולנד הולנד), הודחו בסיבוב השלישי
הנרי קונטינן (פינלנד פינלנד) ואדואר רוז'ר-ואסלין (צרפת צרפת), הודחו בסיבוב הראשון
ג'רמי שרדי ופבריס מרטין  (צרפת צרפת), הודחו בסיבוב השני
סנדר ג'יל ויורגן וילגן (בלגיה בלגיה), הודחו בסיבוב השלישי
ריבן קלאסן (דרום אפריקה דרום אפריקה) ובן מקלהאן (יפן יפן) הודחו בסיבוב השני
מרכוס דניאל (אוסטרליה אוסטרליה) ופיליף אוסוולד(אוסטריה אוסטריה) הודחו בסיבוב השני
מנצחי תחרות 2020 מאט פביץ' מקרואטיה וברונו סוארס מברזיל לא שיחקו כזוג. במשחק הגמר פייר-איג ארבר וניקולה מאי מצרפת נפגשו עם הזוג הלא מדורג אלכסנדר בובליק ואנדריי גולובב מקזחסטן וניצחו ב-3 מערכות.
הפרסים > תחרות זוגות נשים

בתחרות השתתפו 64 זוגות. להלן הזוגות החזקים שזכו בדירוג:
שיה שוויי (טאיוואן טאיוואן) ואליסה מרטנס (בלגיה בלגיה), הודחו בסיבוב השלישי
ברבורה קרייצ'יקובה וקטרינה סיניאקובה (צ'כיה צ'כיה), מנצחות תחרות 2018, זכו בתחרות
ניקול מליקר (ארצות הברית ארצות הברית) ודמי שורס (הולנד הולנד), הודחו בסיבוב השלישי
שוקו אויאמה ואנה שיבהרה (יפן יפן), הודחו בסיבוב השני
דזירה קרווצ'יק (ארצות הברית ארצות הברית) ואלכסה גואראצ'י (צ'ילה צ'ילה), הודחו בסיבוב הראשון
צ'אן האו-צ'ינג ולטישה צ'אן (טאיוואן טאיוואן), הודחו בסיבוב השלישי
טימיאה באבוס (הונגריה הונגריה) וכריסטינה מלדנוביץ' (צרפת צרפת), מנצחות תחרות 2019, הודחו בסיבוב הראשון
שו יפן וג'אנג שוי (הרפובליקה העממית של סין הרפובליקה העממית של סין) הודחו בסיבוב השני
שרון פיצ'מן (קנדה קנדה) וג'וליאנה אולמוס (מקסיקו מקסיקו), הודחו בסיבוב השלישי
לוציה הרדצקה (צ'כיה צ'כיה) ולאורה זיגהמונד (גרמניה גרמניה),  הודחו בסיבוב השלישי
דריה יורק (קרואטיה קרואטיה) ואנדראה קלפץ' (סלובניה סלובניה),  הודחו ברבע הגמר
מוניקה ניקולסקו (רומניה רומניה) וילנה אוסטפנקו (לטביה לטביה),  הודחו בסיבוב השלישי
הלן פרץ (אוסטרליה אוסטרליה) וצ'ז'ן סאיסאי (הרפובליקה העממית של סין הרפובליקה העממית של סין),  פרשו בסיבוב השני
בת'אני מאטק-סנדס (ארצות הברית ארצות הברית) ואיגה שוויונטק (פולין פולין),  הפסידו במשחק הגמר
אשלי ברטי (אוסטרליה אוסטרליה) וג'ניפר בריידי (ארצות הברית ארצות הברית),  פרשו
נדיה קיצ'נוק (אוקראינה אוקראינה) ורדוקה אולרו (רומניה רומניה),  הודחו בסיבוב השני
מנצחות תחרות 2020 אלכסה גוארצ'י מצ'ילה ודזירה קרבצ'וק מארצות הברית לא השתתפו בתחרות. במשחק הגמר ברבורה קרייצ'יקובה וקטרינה סיניאקובה מצ'כיה נפגשו עם בת'אני מאטק-סנדס מארצות הברית ואיגה שוויונטק מפולין וניצחו ב-2 מערכות.
הפרסים > תחרות זוגות מעורבים

בגלל אירועי מגפת הקורונה בשנת 2020 התחרות לא התקיימה. השנה התקיימה תחרות במתכונת מצומצמת עם 16 זוגות בלבד. מספר זוגות זכו בדירוג:
ברבורה קרייצ'יקובה ופיליף פולאשק (צ'כיה צ'כיה), הודחו ברבע הגמר
ניקול מליהאר ורג'יב ראם  (ארצות הברית ארצות הברית), הודחו ברבע הגמר
דמי שורס ווסלי קולהוף  (הולנד הולנד), הודחו בחצי הגמר
סו ייפאן (הרפובליקה העממית של סין הרפובליקה העממית של סין) וברונו סוארס (ברזיל ברזיל), הודחו בחצי הגמר
במשחק הגמר דזירה קרבצ'וק מארצות הברית וג'ו סלסבורי מבריטניה שלא היו מדורגים נפגשו עם זוג ילנה וסנינה ואסלן קראצב מרוסיה וניצחו ב-3 מערכות.
הערות שוליים

↑  Fans kicked out of French Open in farcical mid-match scenes, au.sports.yahoo.com (ב־Australian English)
| אליפות צרפת הפתוחה |
| --- | --- | --- |
| אליפות צרפת | 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945  • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 |  |
| אליפות צרפת הפתוחה | 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 • 2026  |  |
נובאק ג'וקוביץ', מנצח התחרות
ברבורה קרייצ'יקובה, מנצחת התחרות
היסטוריה של העם היהודי בארץ ישראל
אטימולוגיה

המונחים "יהודים" ו"יהודי" מופיע 6 פעמים במקרא, 3 פעמים בספר ירמיהו, פעמיים במגילת אסתר ופעם אחת בספר זכריה, ובמשמעותה המקורית התייחסה המילה לשבט יהודה או לעמי ממלכת יהודה. שם השבט והממלכה נבע משמו של יהודה, בנו הרביעי של יעקב. במקור, המונח העברי "יהודי" התייחס רק לבני שבט יהודה. מאוחר יותר, לאחר חורבן ממלכת ישראל, המונח "יהודי" הוחל על כל בני ישראל שחיו בממלכת יהודה.
ארץ ישראל, אשר נחשבת בעיני היהודים כארץ המובטחת, הייתה המקום בו נוצרה הזהות היהודית. הזהות היהודית התגבשה במיוחד לצורתה הנוכחית בתקופת גלות בבל ותקופה שלאחר הגלות.
בעת העתיקה > תקופת הברונזה המאוחרת

טרם התגבשות זהות יהודית או ישראלית ברורה בארץ ישראל, נשלטה הארץ על ידי מצרים, החל מסביבות שנת 1500 לפני הספירה ועד לשלב כלשהו במאה ה-12 לפנה"ס. במקרא, ישראל של תקופה זו מכונה כנען, ויושביה נקראים שבעת עמי כנען. במקרא מתוארת תקופה זו כתקופה מכוננת של התגבשות זהות בני ישראל כעם, עם כיבוש הארץ והתנחלות השבטים לאחר יציאת מצרים.
השם "ישראל" מופיע לראשונה במצבת ישראל משנת 1209 לפנה"ס, "ישראל הושם אין זרע לו". ראיה חוץ מקראית זו מאמתת שהייתה באזור ישות תרבותית בשם "ישראל", שייתכן והייתה גם ישות פוליטית-אתנית, גם אם סביר שלא היה מדובר במדינה מאורגנת. אבותיהם של בני ישראל היו עשויים לכלול עמים שמים אשר כבשו את כנען ואת גויי הים[דרוש מקור][מפני ש...].
על פי המתואר במקרא, תקופת המעבר לפני הקמת הממלכות היא תקופת השופטים, תקופה שמאחר שהתאפיינה בהיעדר יישובים גדולים ומרכזיים, ישנו מיעוט ממצאים לגבי המחקר, וניתן ללמוד עליה בעיקר מין הטקסט המקראי. במקרא מתואר כיצד חיו בני ישראל בעיקר מחקלאות ורעיית צאן.
הראיות הארכאולוגיות מעידות על כך שבתקופה זו היישובים – סביבם תצמח בהדרגה התרבות הישראלית והיהודית – היו יישובים קטנים, עם משאבים מוגבלים ועם אוכלוסייה קטנה.